“УЕБ МЕДИЯ ГРУП” АД

МЕЖДИНЕН ДОКЛАД ЗА ДЕЙНОСТТА ПРЕЗ ПЪРВОТО ШЕСТМЕСЕЧИЕ НА 2025 г.

**Юли 2025г.**

**Наименование:** “Уеб Медия Груп” Акционерно Дружество.

**Седалище:** Република България, гр. София, район “Изгрев”.

**Адрес на управление:** Република България, гр. София, район “Изгрев”, ул. “Фредерик Жолио Кюри” N20, ет.10

**Електронен адрес /e-mail/:** office@wmg.bg

***1. Обща информация***

 “УЕБ МЕДИЯ ГРУП” АД (наричано по-нататък още “Дружеството”) е акционерно дружество, регистрирано по Търговския закон в Агенция по вписвания под № 131387286. Седалището и адресът на управление на дружеството са: гр. София, ул.Фредерик Жолио Кюри № 20.

Дружеството има предмет на дейност: научно технологически услуги и свързаните с тях изследователски и проектантски услуги, проектиране и разработване на компютърен софтуер и хардуер, трансфер на данни по електронен път, създаване и обработка на база данни, информационни услуги, рекламна дейност и всякакви дейности, незабранени от закон.

Дружеството има регистриран акционерен капитал в размер на 7 840 000 лева (2024 г. :7 840 000 лева), разпределен в 7 840 000 (2024 г. :7 840 000) обикновени, безналични, поименни акции с право на един глас в общото събрание на акционерите и с номинална стойност 1 лев всяка една.

Мажоритарен собственик е „НЮ УЕБ МАРКЕТ“ ЕАД. Мажоритарен акционер в дружеството е „Ню Уеб Маркет“ ЕАД, регистрирано в Търговския регистър на Агенцията по вписванията с ЕИК 201607193. Крайният собственик е дружество „Некст Дженерейшън Консулт“ АД, регистрирано в Търговския регистър на Агенцията по вписванията с ЕИК 103780841.

Към 30 юни 2025 г. Дружеството се представлява от Марин Иванов Стоев - Изпълнителен член на съвета на директорите и Здравко Атанасов Стоев – Председател на СД заедно.

С вписване на 05.07.2024 год., в Търговския регистър към Агенцията по вписванията са отразени следните промени по партидата на „Уеб Медия Груп“ АД:

- заличени са Марин Иванов Стоев и Георги Бойков Тодоров като членове на Съвета на директорите;

- като нови членове на Съвета на директорите са вписани Ромил Светозаров Златанов и Михаил Петров Методиев;

- с пет години е удължен мандатът на Съвета на директорите до 27.06.2025 г.

Към датата на изготвяне на финансовия отчет, Дружеството се представлява от Здравко Атанасов Стоев - изпълнителен член. на съвета на директорите.

***2. Преглед на дейността***

През периода 01.01.2025г.-30.06.2025 г. „УЕБ МЕДИЯ ГРУП“ АД продължи работата по изпълнение на дългосрочната си програма за засилване конкурентноспособността на дружеството в несигурната икономическа среда, нарастващата инфлация и динамичния и бързо разрастващ се медиен пазар.

Дружеството разшири дейността си в електронната търговия, отваряйки електронен магазин за хранителни стоки на адрес <https://limon.bg> през ноември 2022 г. За разлика от досегашния онлайн магазин <https://shop.gladen.bg>, новият проект доставя по-ограничен асортимент, но с възможност за доставка до цяла България.

Ръководството на Дружеството следи развитието на икономическата обстановка и ще предприеме всички възможни мерки, за да ограничи негативния ефект върху финансовото състояние и резултатите от дейността.

Ръководството на дружеството провежда политика за намаляване зависимостта от един доставчик чрез осигуряване на потоци от няколко доставчика.

За всички настъпили обстоятелства, които по смисъла на закона се считат за вътрешна информация, дружеството уведомява своевременно по законно определения ред чрез информационната медия Инфосток (www.infostock.bg).

През отчетния период бяха представени в КФН, БФБ и на обществеността уведомление за финансовото състояние за 4-то тримесечие 2024г. и уведомление на консолидирана основа за 4-то тримесечие 2024 г,, заверени от регистриран одитор индивидуален и консолидиран финансов отчет за 2024г., уведомление за финансовото съсътояние на дружеството за 1-во тримесечие на 2025 г. и уведомление на консолидирана основа за 1-во тримесечие на 2025 г., съгласно изискванията на чл.100о1 от ЗППЦК/ДВ,бр.42 от 2016

На 26.06.2025 г. беше проведено Годишното Общо събрание на акционерите.

Дружеството е едноличен собственик на капитала на „УЕБ НЮЗ БГ” ЕООД, регистрирано по Търговския закон в Агенция по вписвания с ЕИК 203085488 от 31.05.2014 г.

 „УЕБ МЕДИЯ ГРУП” АД е мажоритарен собственик на „ИНФОСТОК”АД, притежавайки 70% от капитала му.

Към 30.06.2025 г. „Уеб Медия Груп“ АД притежава 100 % от капитала „УЕБКАФЕ“ ЕАД. Участието е в размер на 3 300 000 /три милиона и триста хиляди/ лева.

Към 30.06.2025 г. „Уеб Медия Груп” АД притежава 100% от дяловете на дъщерно Фалкънуинг студио” ЕООД за сумата от 5 хил. лв.

С вписване в Търговския регистър към Агенцията по вписванията на 11.05.2025 г. дъщерното дружество “Фалкънуинг студио” ЕООД е придобило 100% от капитала на Дъ Ласт Раунд" ЕООД.

С вписване на 22.10.2019 год., в Търговския регистър към Агенцията по вписванията са отразени промени по партидата на мажоритарния собственик на „УЕБ МЕДИЯ ГРУП“ АД.

„НЮ УЕБ МАРКЕТ”АД става „НЮ УЕБ МАРКЕТ“ ЕАД и като едноличен собственик на капитала му е вписано Дружеството „ЛИЗИНГ ФИНАНС“ ЕАД.

Основните трудности, които съпътстваха дейността на дружеството през периода 01.01.2025 – 30.06.2025г. бяха:

* Конкуренция в бранша
* Несигурна икономическа среда
* Слабости в икономическото законодателство с често променяща се нормативна уредба.
* Междуфирмена задлъжнялост, която поражда верижни финансови проблеми и разрушава доверието между контрагентите на пазара.
* Липса на стратегия за развитие в дългосрочен план на отделните икономически сектори на макрониво, което пречи на стопанските субекти да планират развитието и диверсификацията на бизнеса си.

. ***3. Управление на риска***

Управлението на риска е неделима част от управленската политика на ръководството, при която се изследва, анализира и проследява развитието на съществуващите рискове, с цел да се намали негативния ефект от евентуалното им настъпване.

Рискът може да се дефинира като несигурността дадена прогноза да съвпадне с действителността под влиянието на различни фактори.

Рисковете, оказващи влияние при инвестиране в ценни книжа на “УЕБ МЕДИЯ ГРУП“ АД са обособени в зависимост от пораждащите ги фактори и възможността рискът да бъде елиминиран, ограничаван или не.

***3.1. Систематични или “Общи” рискове***

Систематичните рискове са тези, които действат извън дружеството и оказват ключово влияние върху дейността и състоянието му. Те са свързани със състоянието на макроикономическата среда, политическата стабилност и процеси, регионалното развитие и др. Дружеството не би могло да влияе върху тях, но може да ги отчете и да се съобразява с тях.

Политическият риск отразява влиянието на политическите процеси в страната върху стопанския и инвестиционния процес и в частност върху възвращаемостта на инвестициите.

Макроикономическият риск се характеризира чрез основните макроикономически индикатори: брутен вътрешен продукт, валутни курсове, лихвени равнища, инфлация, бюджетен дефицит, безработица и др. От изброените индикатори, лихвените равнища, инфлацията и безработицата влияят пряко върху възвращаемостта на инвестициите на “УЕБ МЕДИЯ ГРУП”АД. За първо шестмесечие на 2025 г., по данни на НСИ e отчетена инфлация от 2,4 % спрямо декември 2024 г., а в сферата на услугите инфлация от 1.4%. Инфлацията спрямо съответния период на миналата година юни 2024 г. е 2.4%. а в сферата на услугите инфлацията е 1.4% спрямо декември 2024 г. Взети заедно тези фактори оказват пряко влияние върху резултатите на Дружеството.

Безработицата към 30.06.2025г. е запазила нивото си от предходното тримесечие, което не оказва съществено влияние върху търсенето на услугите на Дружеството. Лихвените равнища през отчетния период са на нивото от предходното, което не поражда финансово напрежение при изплащане задълженията на Дружеството. Взети заедно тези фактори оказват пряко влияние върху резултатите на Дружеството.

***3.2. Несистематични рискове***

Несистематичните рискове са фирмени рискове, върху които “УЕБ МЕДИЯ ГРУП” АД има пряк контрол. В зависимост от пораждащите ги фактори, несистематичните рискове се разделят на секторен (отраслов) риск, касаещ несигурността в развитието на отрасъла като цяло и общофирмен риск, който обединява бизнес риска и финансовия риск.

***3.2.1. Секторен риск***

Секторният риск се поражда от влиянието на технологичните промени в отрасъла, поведението на мениджмънта, конкуренцията на външни и вътрешни доставчици на медийни продукти в българското интернет - пространство.Пазарният сегмент, обхванат от “УЕБ МЕДИЯ ГРУП” АД има допирни точки с рекламния пазар на конвенционалните медии и няма специфични рискови характеристики. Дейността на дружеството е концентрирана в областта на създаване и менажиране на уеб медии, интернет съдържание, платформи за услуги, реклама. Предлаганите продукти и услуги са пряко свързани с макроикономическата среда, т.е при подобряване на икономическата среда тези продукти и услуги ще бъдат с непрекъснато нарастващ темп на потребление.

***3.2.2. Бизнес риск***

Бизнес рискът е свързан със специфичната дейност на дружеството и отразява несигурността от получаване на приходи и формиране на положителен финансов резултат. Особено сложно е предвиждането на движението на цените на услугите и броя на клиентите в условията на икономическа стагнация.

Управлението на бизнес риска по посока на неговото минимизиране за “УЕБ МЕДИЯ ГРУП”АД продължава в следните основни направления:

* диверсификация на информационните канали и услуги, които предлага на аудиторията и в които рекламодателите могат да рекламират;
* бързо реагиране и адаптиране на предлаганите от Дружеството услуги съобразно променящите се технологии и желания на интернет потребителите;
* непрекъснато подобряване на софтуера и хардуера в съответствие с техническите иновации в бранша;
* последователно прилагане на приетите планове и стратегии за развитие;
* пазарен дял и ценова политика – съществува постоянна действаща структура за извършване на маркетингови проучвания и изследвания на развитието на пазара;
* ефективно управление на финансовите ресурси;
* запазване на специалистите в Дружеството чрез добре работеща мотивационна система;
* високо качество на предлаганите услуги

**3.2.3. Финансов риск**

В хода на обичайната си стопанска дейност Дружеството е изложено на различни финансови рискове, най-важните от които са: пазарен риск (включващ валутен риск, риск от промяна на справедливата стойност и ценови риск), кредитен риск, ликвиден риск и риск на лихвено-обвързани парични потоци. Текущо финансовите рискове се наблюдават, за да се определят адекватни цени на активите на Дружеството, както и да се оценят адекватно пазарните обстоятелства на правените от него инвестиции и формите на поддържане на свободните ликвидни средства, без да се допуска неоправдана концентрация на даден риск.

Финансовият риск показва допълнителна несигурност на кредиторите за получаване на техните вземания в случаи, когато дружеството използува привлечени или заемни средства.

Като основни измерители на финансовия риск се използуват показателите за финансова автономност и коефициент на задлъжнялост.

Високото равнище на коефициента за финансова автономност, респективно ниското равнище на коефициента за финансова задлъжнялост, са един вид гаранция за инвеститорите за възможността на дружеството да плаща регулярно, своите дългосрочни задължения.

Ликвидните рискове са свързани с възможността дружеството да не погаси в договорения размер или срок свои финансови задължения.

Дейността по планиране на капиталовите ресурси и източниците на финансиране е основен приоритет в управлението на дружеството.

Конкуренцията в бранша може да доведе до намаляване обема или цените на услугите, а от там и до по-малки приходи и доходност.

**Пазарен риск**

Пазарният риск включва:

* Валутен риск
* Ценови риск
* Кредитен риск
* Ликвиден риск

**Валутният риск** за дружеството е минимизиран, защото всички негови сделки са деноминирани в български лева.

Дружеството е изложено на **ценови риск** за негативни промени в цените на предлаганите услуги, тъй като промените на пазара определят техните нива. Намалените приходи от реклами, следствие на пандемията, водят до натиск върху цените. За намаляване на ценовия риск се извършва периодичен анализ и обсъждане за актуализиране спрямо промените на пазара.

Финансовите активи на дружеството са вземания от клиенти, съдебни и присъдени вземания и парични средства в депозитни сметки. Кредитен риск е основно рискът, при който Дружеството няма да може да си получи изцяло и в обичайно предвидените срокове дължимите от клиентите суми. Вземанията на Дружеството са краткосрочни и дългосрочни. Стойността на всички вземания към 30.06.2025 г. са в размер на 5 589 хил. лв. както следва:

* вземанията по договори за заеми и договор за цесия са в размер на 666 хил. лв., което представлява 0,12 % от всички вземания;
* търговски и други финансови вземания, които са в размер на 223 хил. лв., което представлява 0,04 % от всички вземания.
* Краткосрочи и дългосрочни вземания от свързани лица възлизат на 4 700 хил. лв. или 84,09 % от всички вземания.

Вземанията на дружеството са с фиксиран лихвен процент.

Вземанията се наблюдават и измерват със съответен процент на кредитен риск, съобразно изискванията на МСФО9.

Паричните, включително разплащателни операции, са ограничени до банки с добра репутация и ликвидност. Към 30.06.2025 г., наличните парични средства по разплащателни сметки са 320 хил. лв. налични по разплащателни сметки.

**Ликвидният риск** се изразява в негативната ситуация дружеството да не бъде в състояние да посрещне безусловно всички свои задължения съгласно техния падеж.

Към 30.06.2025 г. Дружеството отчита дългосрочни задължения в размер на 5 000 хил.лв., от получен облигационен заем. Срокът на облигационния заем е девет години, считано от датата на сключване на заема/издаване на емисията/, която е 28.06.2018 г., с три години гратисен период за погашенията по главницата.

Лихвата по облигационния заем е 6% проста лихва на годишна база при лихвена конвенция ИСМА-реален брой дни/реален брой дни/act/act/, с шестмесечен период на лихвено плащане, два пъти годишно.

Ликвидният риск в Дружеството се управлява чрез изградена вътрешна политика по управление на ликвидността. Нуждите от ликвидни средства се определят чрез прогнозен разчет на паричните потоци на времева база.

Ръководството провежда консервативна политика по управление на ликвидните активи, като се стреми с предимство да се поддържа ритмично и безпроблемно финансиране на стопанската дейност на Дружеството.

# *4. Систематизирана финансова информация*

|  |  |  |
| --- | --- | --- |
| **Показател** | **30.06.2025 г** | **31.12.2024 г** |
| Приходи от дейността (хил. лв.) | 1 256 | 2 066 |
| Приходи от основна дейност (хил. лв.) | 725 | 1 667 |
| Печалба/загуба от основна дейност (хил. лв.) | 388 | (44) |
| Печалба/загуба преди данъци (хил. лв.) | 601 | (99) |
| Нетна печалба/загуба (хил. лв.) | 461 | (36) |
| Сума на активите (хил. лв.) | 11 173 | 10 405 |
| Собствен капитал (хил. лв.) | 4 445 | 3 984 |
| Брой акции  | 7 840 000 | 7 840 000 |
| Текущи активи (хил. лв.) | 1 111 | 4 103 |
| Текущи пасиви (хил. лв.) | 3 722 | 2 415 |

# *АНАЛИЗ НА ИКОНОМИЧЕСКОТО СЪСТОЯНИЕ*

# *Структура на приходите и разходите*

Приходи

|  |  |  |  |  |
| --- | --- | --- | --- | --- |
| **Наименование** | **Отчет към 30.06.2025**  | **Дял в %** | **Отчет към 30.06.2024**  | **Дял в %** |
|  | **хил. лв.** |  | **хил. лв.** |  |
| Нетни приходи от продажби  | 725 | 57.72 | 871 | 84.81 |
| Финансови приходи | 531 | 42.28 | 156 | 15.19 |
| Приходи от финансирания | - | - | - | - |
| Приходи общо | 1 256 | 100 | 1 027 | 100 |

Приходите от продажби на услуги през отчетния период 2024 г. имат ръст спрямо съответния период на предходната година с 16.13 процентни пункта, а в абсолютна стойност с 121 хил. лв.

Най-голям дял в приходите през отчетния период заемат приходи от реклами.

Разходи и резултат

| **Наименование** | **Отчет към 30.06.2025** | **Дял в %** | **Отчет към 30.06.2024** | **Дял в %** |
| --- | --- | --- | --- | --- |
|  | **хил. лв.** |  | **хил. лв.** |  |
| Разходи за дейността общо | 655 | 100 | 1 174 | 100 |
| * разходи за външни услуги
 | 249 | 16 | 211 | 16 |
| * финансови разходи, вкл. разходи за лихви.
 | 318 | 20 | 233 | 20 |
| Финансов резултат преди данъци  | 601 |  | (147) |  |
| Финансов резултат след данъци | 461 |  | (147) |  |

Дружеството отчита печалба в размер на 461 хил. лв.

Коефициентен анализ на резултатите

|  |  |  |  |
| --- | --- | --- | --- |
| **Показатели** | **Начин на изчисление** | **30.06.2025г.** | **31.12.2024 г.** |
|  |  |  |  |
| **Показатели за платежоспособност** |  |  |  |
| Текуща | Тек.акт./тек.пасиви | 0.30 |  1.70 |
| Експресна | Тек.акт.-мат.зап/тек.пас. |  0.30 |  1.70 |
| **За финансова структура** |  |  |  |
| Капиталов лост/ливъридж/ | Пасиви/собств.капитал | 1.51 | 1.61 |
| Ливъридж на инвестиран капитал | Пасиви/инвест.к-л | 0.60 | 0.62 |
| **За възвращаемост на капитала** |  |  |  |
| към приходи от продажби | Нет.п.(з)/приходи прод. | 0.64 | (0.02) |
| към собствен капитал | Нет.п.(з)/собств.к-л | 0.10 | (0.01) |
| към пасивите | Нет.п.(з)/пасиви | 0.07 | (0.01) |
| към инвестиран капитал | Нет.п.(з)/инвестиран к-л | 0.04 | (0.00) |
| **За използване на ресурсите-обращаемост** |  |  |  |
| На инвестиран капитал | Пр.прод./инвест.капитал | 0.08 | 0.16 |
| На нетекущите активи | Прих.прод/нетек.активи | 0.18 | 0.26 |

Показателите за платежоспособност показват, че Дружеството е в състояние да покрива текущите си задължения с наличните текущи активи.

Коефициентите за възвращаемост на капитала показват акумулираната печалба на всеки лев получен или инвестиран капитал.Обращаемостта на инвестирания капитал е под единица във връзка с недостатъчния обем продажби.

# *Структура и динамика на активите*

|  |  |  |
| --- | --- | --- |
| **АКТИВИ** | **Към 30.06.2025 г.** | **Към 31.12.2024 г.** |
|  | **хил. лв.** | **%** | **хил. лв.** | **%** |
| I.НЕТЕКУЩИ АКТИВИ  | 10 062 | 90.06 | 6 302 | 60.57 |
| II.ТЕКУЩИ АКИВИ в т.ч.: | 1 111 | 9.94 | 4 103 | 39.43 |
| Предоставени заеми и вземания по договори за цесия | 51 |  |  |  |
| Краткосрочни вземания от свързани лица | 514 |  | - | - |
| Търговски и други финансови вземания | 223 |  |  |  |
| **ОБЩО АКТИВИ**  | **11 173** | **100** | **10 405** | **100** |

# *Собственият капитал и пасивите на Дружеството към 30.06.2025 г. са структурирани както следва:*

|  |  |  |
| --- | --- | --- |
| **ПАСИВИ** | **Към 30.06.2025 г.** | **Към 31.12.2023 г.** |
|  | **хил. лв.** | **%** | **хил. лв.** | **%** |
| I.СОБСТВЕН КАПИТАЛ | 4 445 | 39.78 | 3 984 | 38.29 |
| II.НЕТЕКУЩИ ПАСИВИ  | 3 006 | 26.90 | 4 006 | 38.50 |
| III.ТЕКУЩИ ПАСИВИ | 3 722 | 55.67 | 2 415 | 23.21 |
| ОБЩО ПАСИВИ и СОБСТВЕН КАПИТАЛ | **11 173** | **100** | **10 405** | **100** |

Дългосрочните задължения заемат 39.78 % от стойността на общо пасивите и собствения капитал. Дългосрочните задължения включват задълженията по облигационен заем. Краткосрочните задължения са в размер на 3 722 хил. лв., като 55.67 % от тях са задължения по главници и текущо начислени лихви за изплащане на облигационерите през 2025 г. Задълженията към доставчици и клиенти по текущата стопанска дейност са 7.58 % от текущите пасиви.

1. ***Данни за управителните органи***

 Към 30.06.2025г. Дружеството има едностепенна система на управление от тричленен състав на Съвета на директорите, както следва:

* Здравко Атанасов Стоев- изпълнителен член
* Ромил Светозаров Златанов- председател на съвета на директорите
* Михаил Петров Методиев- незавсим член

Дружеството се представлява от Здравко Атанасов Стоев.

Членовете на Съвета на директорите в своята дейност се придържат към спазване на етични принципи и норми залегнали в приетия Етичен кодекс.

През отчетния период не са извършвани сделки по чл.240б, ал.1 от Търговския закон.

1. ***Данни за лицата притежаващи пряко и непряко най-малко 5 на сто от гласовете в общото събрание към 30.06.2025.***

|  |  |  |  |  |
| --- | --- | --- | --- | --- |
|  **Наименование**  | **Брой притежавани****акции към****30.06.2025** | **Процент от****капитала към****30.06.2024** | **Брой притежавани****акции към****31.12.2024** | **Процент от****капитала към****31.12.2023** |
| НЮ УЕБ МАРКЕТ ЕАД | 5 758 509 | 73.45 % | 5 758 509 | 73.45 % |
| ПОК СЪГЛАСИЕ | 546 066 | 6.97 % | 546 066 | 6.97 % |
| УПФ ЦКБ-СИЛА | 546 480 | 6.97 % | 546 480 | 6.97 % |
| Други ЮЛ и ФЛ | 988 945 |  12.61 % | 988 945 |  12.61 % |
|  | 7 840 000 | 100 % | 7 840 000 | 1. %
 |

1. ***Данни за акциите притежавани от членовете на съвета на директорите на дружеството към края на шестмесечието 2025г., съгласно декларираните данни от лицата:***

Към 30.06.2025 г., членовете на Съвета на директорите на Уеб Медия Груп АД не притежават акции от Дружеството.

|  |  |
| --- | --- |
| **Съвет на директорите** | **Към 30.06.2025 г.** |
| Здравко Стоев- изпълнителен член на СД | 0 бр. |
| Ромил Златанов- председател на СД | 0 бр. |
| Михаил Методиев – член на СД | 0 бр. |

1. ***Данни за персонала***

 Списъчният състав на персонала в края на отчетния период по категории е, както следва:

|  |  |  |  |
| --- | --- | --- | --- |
| No | Наименование | **Към 30.06.2025****(брой човека)** | **Към 30.06.2024****(брой човека)** |
| I. | Категории |  |  |
| 1. | Съвет на директорите  | 3 | 3 |
| 2. | Специалисти с ръководни функции | 1 | 2 |
| 3. | Аналитични специалисти | 35 | 32 |
| 4 | Приложни специалисти | 3 | 3 |
| 5. | Административен персонал | 1 | 1 |
|  | Общо | 43 | 41 |

Поради спецификата на своята дейност дружеството ползва, при необходимост услугите на външни специалисти по граждански и комисионни договори за изпълнение на конкретни задачи.

1. ***Капитал и акции***

Към 30.06.2024 г. регистрираният капитал на Дружеството се състои от 7 840 хил. броя обикновени акции с номинална стойност в размер на 1 лв. за акция. Всички акции са с право на получаване на дивидент и ликвидационен дял и представляват един глас от общото събрание на акционерите на Дружеството.

Считано от 05.02.2024 г. Ценните книжа на Дружеството се търгуват на “Българска фондова борса” АД основен пазар BSE, Сегмент акции „Standard” (сегментен MIC: ZBUL).

Счетоводната стойност на една акция на база междинния отчет към 30.06.2025г. е 0.06 лева.

1. ***Сделки със свързани и/или заинтересовани лица***

През периода 01.01.2025г. - 30.06.2025 г. сделки със свързани лица и/или заинтересовани лица са както следва.

1. ***Сделки между свързани лица, сключени през отчетния период, които са повлияли съществено на финансовото състояние, или резултатите от дейността на дружеството в този период;***

През периода 01.01.2025 - 30.06.2025 г. сделките със свързани лица и/или заинтересовани лица са както следва:

Дружеството има предоставен търговски заем на дъщерно дружество в размер на 443 хил. лв. Дружеството е начислило очаквани кредитни загуби за вземането в съответствие с МСФО 9 в размер на 79 хил. лв. Към 30.06.2025 г. вземането възлиза на 454 хил. лв., вкл. начислената лихва, срокът на погасяване е 15.04.2025 г. при годишна лихва 6%. Начислената лихва за отчетния период по това вземане възлиза на 9 хил. лв.

„Уеб Медия Груп“ АД е предоставило търговски заем на дружеството Фалкънуинг студио ЕООД в размер на 50 хил. лв. Към 30.06.2025 г. вземането е погасено. Начислената лихва за отчетния период по това вземане възлиза на 1 хил. лв.

Дружеството е предоставило търговски заем на дъщерно дружество в размер на 190 хил. лв. Към 30.06.2025 г. вземането възлиза на 12 хил. лв., вкл. начислена лихва със срок на погасяване 10.11.2025 г. при годишна лихва 4.5%. През отчетния период Дружеството е получило сума в размер 190 хил. лв. главница и лихва. Начислената лихва за отчетния период по това вземане възлиза на 10 хил. лв.

Към 30.06.2025г. Дружеството има вземане по предоставен търговски заем на дъщерно дружество в размер на 90 хил. лв. Към 31.12.2024 г. вземането възлиза на 91 хил. лв., вкл. начислена лихва със срок на погасяване 31.12.2026 г. при годишна лихва 4.5%. Начислената лихва за отчетния период по това вземане възлиза на 1 хил. лв.

Към 30.06.2025 Дружеството има вземане по предоставен търговски заем на дъщерно дружество в размер на 1 130 хил. лв. вкл. начислена лихва. Дружеството е начислило очаквани кредитни загуби за вземането в размер на 179 хил. лв. ,вземането възлиза на 951 хил. лв., вкл. начислена лихва със срок на погасяване 31.12.2027 г. при годишна лихва 5. %. Начислената лихва за отчетния период по това вземане възлиза на 27 хил. лв.

През отчетния период Дружеството е предоставило търговски заем на дъщерно дружество в размер на 1 100 хил. лв. Към 30.06.2025 г. вземането възлиза на 1 127 хил. лв., вкл. начислена лихва със срок на погасяване 31.12.2028 г. при годишна лихва 6.5%. Начислената лихва за отчетния период по това вземане възлиза на 27 хил. лв.

През отчетния период Дружеството е предоставило търговски заем на дъщерно дружество в размер на 2 488 хил. лв. Към 30.06.2025 г. вземането възлиза на 2 504 хил. лв., вкл. начислена лихва със срок на погасяване 31.12.2027 г. при годишна лихва 5%. Начислената лихва за отчетния период по това вземане възлиза на 16 хил. лв.

През отчетния период Дружеството е предоставило търговски заем на дъщерно дружество в размер на 316 хил. лв. Към 30.06.2025 г. вземането възлиза на 316 хил. лв., със срок на погасяване 31.12.2027 г. при годишна лихва 5%..

Дружеството е предоставило търговски заем на мажоритарният собственик НЮ УЕБ МАРКЕТ ЕАД в размер на 21 хил. лв. Към 30.06.2025 г. вземането възлиза на 22хил. лв., вкл. начислена лихва със срок на погасяване 01.09.2025 г. при годишна лихва 4.5%.%. Начислената лихва за отчетния период по това вземане възлиза на 1 хил. лв.

Дъщерното дружество Фалкънуинг студио" ЕООД е предоставило търговски заем на дъщерно дружество в размер на 319 хил. лв. Към 30.06.2025 г. вземането възлиза на 319 хил. лв., със срок на погасяване 31.12.2027 г. при годишна лихва 5.0%.%.

1. ***Промените в сключените сделки със свързани лица, оповестени в годишния отчет, които имат съществено въздействие върху финансовото състояние, или резултатите от дейността на дружеството през отчетния период***

Няма промяна в сключените сделки със свързани лица, оповестени в годишния отчет които имат съществено въздействие върху финансовото състояние, или резултатите от дейността на дружеството през отчетния период.

1. ***Намерения***

През следващия отчетен период Дружеството ще развива своята дейност в следните насоки:

* Поддържане на добро ниво на техническото състояние чрез закупуване на софтуерни лицензи.
* Постепенно и непрекъснато увеличаване на пазарния дял с цел увеличаване на приходите и създаване на нарастваща стойност на капитала.
* Увеличаване на аудио и видео съдържанието и приходите от него.
* Диверсификация на приходите, включително чрез съществуващите канали за електронна търговия.
* Работа с директни клиенти рекламодатели, за да се намали зависимостта на приходите от рекламни агенции.
* Внедряване на изкуствен интелект в работните процеси.
* Работа в посока осигуряване на други източници на приходи от програматик реклама, включително чрез Open Bidding.
* Работа по проекти, осигуряващи финансова подкрепа на медийни дейности.

Изпълнителен директор:

 / Здравко Стоев /